 Uamuzi huo ulitolewa jana baada ya kikao kilichozikutanisha timu zinazoshiriki ligi ya Wilaya na viongozi wa chama hicho, ambapo walikuwa wakijadili changamoto zinazoikabili ligi hiyo.Katibu wa DUFA, Hamisi Kissoy alisema sababu ya kumsimamisha Msuya ni tuhuma za kudaiwa kuomba fedha kwa timu shiriki.Kissoy alisema klabu zinazoshiriki Ligi hiyo ziliufuata uongozi wa DUFA na kueleza jinsi Msuya alivyokuwa akiwaomba fedha huku akikubali kuchukua kiasi chochote cha fedha kitakachopatikana.Alisema wamemuondoa katika orodha ya waamuzi watakaochezesha ligi ya wilaya kutokana na hilo hatachezesha wala kusimamia ligi.Akizungumza kuhusiana na tuhuma hizo, Msuya alisema hajapokea barua ya aina yoyote, hivyo hawezi kulizungumzia suala hilo.“Bado sijapokea barua yoyote, nikipata barua ninaweza kuzungumza,” alisema mwamuzi huyo.